Document ID: /roh_data/filtered/Billingualer_Corpus_interleaved-de-rm.jsonl.gz/1203

This is a text translated from German to Rumantsch Grischun.
Regierung begrüsst Anpassungen der Schwerverkehrsabgabeverordnung

Die Bündner Regierung begrüsst grundsätzlich die vom Bund geplanten Änderungen der Schwerverkehrsabgabeverordnung (SVAV). Sie unterstützt in ihrer Vernehmlassungsantwort an den Bund vorbehaltlos die Massnahmen zur Eliminierung von Wettbewerbsverzerrungen, welche durch zahlungsunwillige inländische Transportunternehmen entstehen. Bund und Kantonen entgehen dadurch LSVA-Einnahmen von rund 10 Mio. Franken jährlich. Nicht einverstanden ist die Regierung mit der vorgeschlagenen Frist für die Neuberechnung der LSVA-Anteile, welche vorab an Kantone mit Berg- und Randgebieten ausbezahlt werden. Der Verteilschlüssel für die Auszahlung der rund 80 Mio. Franken wird nach geltendem Recht alle zwei Jahre neu berechnet. Gemäss Bund soll künftig alle zehn Jahre eine Neuberechnung erfolgen. In Übereinstimmung mit der Stellungnahme der Konferenz der Kantonalen Finanzdirektoren (FDK) schlägt die Regierung eine Verlängerung der Frist auf fünf Jahre vor.

Regierung nimmt Stellung zum Güterverkehrsverlagerungsgesetz

Die Regierung schliesst sich in ihrer Vernehmlassungsantwort an den Bund grundsätzlich der gemeinsamen Stellungnahme der Regierungskonferenz der Gebirgskantone an. Grundsätzlich erwarten die betroffenen Regionen und Kantone in ihrer Antwort an den Bund eine schnellere Gangart und dass die Verlagerungsziele so rasch als möglich erreicht werden. Dabei überzeugen die vorgeschlagenen Varianten des Bundes nicht. Ergänzend hält die Regierung in ihrer Stellungnahme fest, dass sie die Schaffung einer Rechtsgrundlage für eine Alpentransitabgabe (ATA) ablehnt. Vor allem im Binnenverkehr würde dies zu einer unerwünschten Verlagerung von der Schiene auf die Strasse führen. Bei der allfälligen Einführung einer ATA oder einer Alpentransitbörse wären insbesondere für den Binnenverkehr in den Alpenregionen flankierende Massnahmen und die Einführung von Ausnahmeregelungen erforderlich.

Regierung hebt Fischereiverbot an Feiertagen auf

Die Regierung genehmigt die Revision der Fischereibetriebsvorschriften. Eine wichtige Anpassung betrifft die Aufhebung von Fischereiverboten an Feiertagen. Am Karfreitag, am Oster- und Pfingstsonntag sowie am Eidgenössischen Bettag ist die Ausübung der Fischerei nach geltendem Recht im ganzen Kanton verboten. Mit Ausnahme des Eidgenössischen Bettages werden diese Verbote nun aufgehoben. Weitere Anpassungen im Rahmen der Revision betreffen die Fischereisaison, die Festlegung der Schontage, die Fangmasse sowie die Fangbeschränkungen und die Köderfische. Die geltenden Fischereibetriebsvorschriften haben sich weitgehend bewährt. Im Rahmen der vorliegenden Revision sind daher nur zwingend notwendige und sachlich gerechtfertigte Bestimmungen angepasst worden.

Die Beteiligung an der Spitäler Chur AG wird verkauft

Die Regierung verkauft die Beteiligung an der Spitäler Chur AG der Stiftung Kantonsspital Graubünden zum Preis von 25'000 Franken. Der Verkauf ist eine Folge der Neuorganisation im Spitalbereich. Weiter begründet die Regierung den Verkauf damit, dass die Beteiligung für die Aufgabenerfüllung des Kantons im Spitalbereich nicht mehr notwendig ist.

Aus Gemeinden und Regionen

- Herrschaft-Prättigau: Die Regierung genehmigt den Waldentwicklungsplan (WEP) Herrschaft-Prättigau. Dieser regelt für die Regionen Herrschaft und Prättigau die zukünftige Waldnutzung und legt die langfristigen waldbaulichen Ziele und Behandlungsstrategien fest.

- Klosters-Serneus/Landschaft Davos: Für Wiederinstandstellungsarbeiten nach den Unwettern 2005 genehmigt die Regierung einen Kantonsbeitrag von 477'000 Franken.

- Jenaz: Der Zonenplan 1:1'000 / 10'000 Spitzirain, Uf Platz, Alp Nova vom 15. Juni 2006 wird genehmigt.

- St. Antönien/Ascharina: Dem Gesuch der Gemeindevorstände St. Antönien und St. Antönien-Ascharina um Neubenennung der vereinigten Gemeinde in "St. Antönien" wird unter Vorbehalt des Ergebnisses des Vernehmlassungsverfahrens innerhalb der Bundesverwaltung von der Regierung entsprochen.

- Trimmis: Die anlässlich der Gemeindeversammlung vom 8. Juni 2006 beschlossene Teilrevision der Gemeindeverfassung wird von der Regierung genehmigt.

- Seewis i.P.: Der Gemeinde Seewis i.P. wird an die beitragsberechtigten Kosten für die Sanierung der Quellen Matan ein Beitrag von 69'000 Franken genehmigt. Bei den Unwettern 2005 wurden die Quellfassungen der Gemeinde beschädigt.

- Obersaxen: Das zulässige Höchstgewicht auf der Obersaxerstrasse (Abzweigung Bellaua bis St. Martin) wird ganzjährig von 13 t auf 18 t erhöht.

- Sumvitg: Das zulässige Höchstgewicht auf der Falenserstrasse wird von 18 t / 7 t auf 28 t erhöht.

- Solis-Mutten: Auf der Verbindungsstrasse Solis-Mutten wird im Strassentunnel eine Höchstgeschwindigkeit von 60 km/h festgelegt.

- St. Moritz: In St. Moritz wird innerorts auf der Via Surpunt sowie auf der Via Giovanni Segantini / Via Salet die Höchstgeschwindigkeit auf 30 km/h festgelegt und je eine "Tempo-30-Zone" eingeführt.

Kantonsbeiträge an verschiedene Institutionen

- Integrationsförderung: Die Regierung hat insgesamt 71'500 Franken für Projekte zur sozialen Integration der im Kanton Graubünden lebenden Ausländerinnen und Ausländer genehmigt:

- Dopo scuola, Bündnerische Arbeitsgemeinschaft für die Betreuung der ausländischen Arbeitnehmer, Chur

- Integrationshilfe für Migrantinnen, Frauenzentrale, Chur

- "SUPPORT" das umfassende Integrationsprogramm für Migrantinnen und Migranten, Balikatan, Chur

- Deutsch als Fremdsprache, Schule St. Catharina, Cazis

- Alltagsküche aus aller Welt, Internationaler Frauentreff, Domat/Ems

- Alt werden in Graubünden, Pro Senectute Graubünden, Chur

Strassenprojekte

Die Regierung hat 200'000 Franken für den Bau und die Sanierung des folgenden Strassenabschnittes bewilligt:

- A 13 Nationalstrasse: Soazza - San Bernardino Süd

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 02.11.2006

La regenza beneventa las adattaziuns da l'ordinaziun davart la taxa sin il traffic pesant

La regenza grischuna beneventa da princip che l'ordinaziun davart la taxa sin il traffic pesant (OTTP) vegnia midada, sco che quai è previs da la confederaziun. En sia resposta da consultaziun a la confederaziun sustegna ella senza resalvas las mesiras per eliminar la distorsiun da concurrenza che vegn chaschunada d'interpresas da transport svizras che n'èn betg prontas da pajar questa taxa. La confederaziun ed ils chantuns perdan pervia da quai entradas da la taxa sin il traffic pesant dependenta da la prestaziun (TTPDP) da circa 10 milliuns francs per onn. La regenza n'è dentant betg perencletga cun il termin che vegn proponì per calcular da nov las parts da la TTPDP che vegnan pajadas oravant tut als chantuns cun territoris muntagnards e perifers. Tenor il dretg vertent vegn la clav da repartiziun per pajar ils circa 80 milliuns francs calculada da nov mintga dus onns. Tenor la confederaziun duai questa calculaziun vegnir fatga en il futur mintga diesch onns. En correspundenza cun la posiziun da la conferenza da las directuras e dals directurs chantunals da finanzas (CDF) propona la regenza da prolungar quest termin a tschintg onns.

La regenza prenda posiziun tar la lescha davart il transferiment dal traffic da rauba

En sia resposta da consultaziun a la confederaziun sustegna la regenza en general la posiziun cuminaivla da la conferenza da las regenzas dals chantuns alpins. Da princip spetgan las regiuns pertutgadas ed ils chantuns pertutgads en lur resposta a la confederaziun ch'i vegnia agì en moda pli speditiva e che las finamiras per transferir il traffic da rauba vegnian cuntanschidas uschè spert sco pussaivel. Las variantas che la confederaziun propona en quest connex na persvadan betg. En sia posiziun constatescha la regenza ultra da quai ch'ella refusa ch'ina basa legala per ina taxa sin il traffic da transit tras las Alps (TTA) vegnia stgaffida. Gist en il traffic svizzer chaschunass quai in spustament betg giavischà dal traffic da rauba da la viafier sin la via. Sche la TTA u sch'ina bursa per il transit tras las Alps vegniss eventualmain introducida, fissi necessari da stgaffir er mesiras accumpagnantas en las regiuns da las Alps, e quai oravant tut per il traffic svizzer, e d'introducir regulaziuns excepziunalas.

La regenza abolescha il scumond da pestgar durant ils firads

La regenza approvescha la revisiun da las prescripziuns da pestga. In'adattaziun impurtanta pertutga l'aboliziun dal scumond da pestgar durant ils firads. Tenor il dretg vertent èsi scumandà da pestgar en l'entir chantun durant il Venderdi sontg, durant la dumengia da Pasca, durant la dumengia da Tschuncaisma sco er durant la rogaziun federala. Cun excepziun da la rogaziun federala vegnan ussa abolids quests scumonds. Ulteriuras adattaziuns ch'èn vegnidas fatgas a chaschun da la revisiun pertutgan la stagiun da pestga, la fixaziun dals dis da schanetg, las mesiras minimalas dals peschs sco er las limitas dals peschs ch'ins po pigliar ed ils peschs d'estga. Las prescripziuns da pestga vertentas èn sa cumprovadas per gronda part. En il rom da questa revisiun èn pervia da quai mo vegnidas fatgas adattaziuns da disposiziuns ch'èn stadas stringentamain necessarias sco er materialmain giustifitgadas.

La participaziun vi da la ospitals da Cuira SA vegn vendida

La regenza venda la participaziun vi da la ospitals da Cuira SA a la fundaziun "ospital chantunal dal Grischun", e quai per 25'000 francs. Questa vendita è la consequenza da la nova organisaziun en il sectur dals ospitals. Ultra da quai motivescha la regenza la vendita cun il fatg che la participaziun dal chantun na saja betg pli necessaria per ademplir sias incumbensas en il sectur dals ospitals.

Da vischnancas e da regiuns

- Signuradi-Partenz: La regenza approvescha il plan per il svilup dal guaud (PSG) da la regiun Signuradi-Partenz. Quel regla l'utilisaziun futura dal guaud e fixescha las finamiras e las strategias da cultivaziun da la selvicultura a lunga vista per las regiuns dal Signuradi e dal Partenz.

- Claustra-Serneus/circul da Tavau: Per las lavurs da reparaziun suenter las malauras da l'onn 2005 approvescha la regenza ina contribuziun chantunala da 477'000 francs.

- Jenaz: Il plan da zonas 1:1'000 / 10'000 Spitzirain, Uf Platz, Alp Nova dals 15 da zercladur 2006 vegn approvà.

- St. Antönien/Ascharina: La dumonda da las suprastanzas communalas da St. Antönien e da St. Antönien-Ascharina da numnar la vischnanca fusiunada da nov "St. Antönien" vegn approvada da la regenza cun resalva dals resultats da la procedura da consultaziun entaifer l'administraziun federala.

- Trimmis: La revisiun parziala da la constituziun communala, concludida a chaschun da la radunanza communala dals 8 da zercladur 2006, vegn approvada da la regenza.

- Seewis: A la vischnanca da Seewis vegn garantida ina contribuziun da 69'000 francs als custs cun dretg da contribuziun per sanar las funtaunas Matan. En connex cun las malauras da l'onn 2005 era l'enchaschament da la funtauna da la vischnanca vegnì donnegià.

- Sursaissa: Il pais maximal permess sin la via da Sursaissa (dal spartavias Bellaua fin a S. Martin) vegn dauzà da 13 t sin 18 t durant l'entir onn.

- Sumvitg: Il pais maximal permess sin la via da Falens vegn dauzà da 18 t / 7 t sin 28 t.

- Solas-Mut: En il tunnel da la via da colliaziun da Solas a Mut vegn fixada la sveltezza maximala a 60 km/h.

- San Murezzan: En il vitg da San Murezzan vegn fixada la sveltezza maximala a 30 km/h sin la via Surpunt sco er sin la via Giovanni Segantini / via Salet ed i vegn introducida mintgamai ina "zona da tempo 30".

Contribuziuns chantunalas a differentas instituziuns

- Promoziun da l'integraziun: La regenza ha approvà totalmain 71'500 francs per projects per l'integraziun sociala da persunas estras che vivan en il chantun Grischun:

- Dopo scuola, cuminanza grischuna da lavur per l'assistenza da las lavurantas e dals lavurants esters, Cuira

- Agid d'integraziun per migrantas, centrala da dunnas, Cuira

- "SUPPORT" il program cumplessiv d'integraziun per migrantas e per migrants, Balikatan, Cuira

- Tudestg sco lingua estra, scola St. Catharina, Cazas

- La cuschina da mintgadi da tut il mund, inscunter internaziunal da dunnas, Domat

- Vegnir vegl en il Grischun, pro senectute dal Grischun, Cuira

Projects da vias

La regenza ha approvà 200'000 francs per construir e per sanar il suandant traject da via:

- via naziunala A 13: Soazza - San Bernardin sid

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 02.11.2006